CELEX: 32006R0971
Language: fi
Date: 2006-06-29 00:00:00
Title: Komission asetus (EY) N:o 971/2006, annettu  29 päivänä kesäkuuta 2006 , kolmansista maista tuotavan muun tavallisen vehnän kuin korkealaatuisen vehnän yhteisön tariffikiintiöiden avaamisesta ja hallinnointitavasta annetun asetuksen (EY) N:o 2375/2002 muuttamisesta

30.6.2006   
            
            
               FI
            
            
               Euroopan unionin virallinen lehti
            
            
               L 176/51
            
         
      KOMISSION ASETUS (EY) N:o 971/2006,
   annettu 29 päivänä kesäkuuta 2006,
   kolmansista maista tuotavan muun tavallisen vehnän kuin korkealaatuisen vehnän yhteisön tariffikiintiöiden avaamisesta ja hallinnointitavasta annetun asetuksen (EY) N:o 2375/2002 muuttamisesta
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon viljan yhteisestä markkinajärjestelystä 29 päivänä syyskuuta 2003 annetun neuvoston asetuksen (EY) N:o 1784/2003 (1) ja erityisesti sen 12 artiklan 1 kohdan,
   sekä katsoo seuraavaa:
   
               (1)
            
            
               Neuvoston päätöksellä 2006/333/EY (2) hyväksytyssä ja vuoden 1994 tullitariffeja ja kauppaa koskevan yleissopimuksen (GATT-sopimus) XXIV artiklan 6 kohdan ja XXVIII artiklan nojalla Euroopan yhteisön ja Amerikan yhdysvaltojen välillä kirjeenvaihtona tehdyssä sopimuksessa (3) määrätään erityisesti tariffikiintiöön kuuluvan tavallisen vehnän määrien lisäämisestä.
            
         
               (2)
            
            
               Komission asetuksella (EY) N:o 2375/2002 (4) avataan muun tavallisen vehnän kuin korkealaatuisen vehnän yhteisön tariffikiintiö. Päätöksellä 2006/333/EY hyväksytty sopimus olisi pantava täytäntöön lisäämällä muita kolmansia maita kuin Yhdysvaltoja ja Kanadaa koskevan alakiintiön III määriä 6 787 tonnilla.
            
         
               (3)
            
            
               Selkeyden vuoksi olisi täsmennettävä, että tuontitodistushakemukset on jätettävä viimeistään maanantaisin tai ennen sitä.
            
         
               (4)
            
            
               Sen vuoksi asetusta (EY) N:o 2375/2002 olisi muutettava.
            
         
               (5)
            
            
               Koska päätöksellä 2006/333/EY hyväksytyssä sopimuksessa määrätään täytäntöönpanosta 1 päivänä heinäkuuta 2006, tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä.
            
         
               (6)
            
            
               Tässä asetuksessa säädetyt toimenpiteet ovat viljan hallintokomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Muutetaan asetus (EY) N:o 2375/2002 seuraavasti:
   
               1)
            
            
               Korvataan 2 artiklan 1 kohta seuraavasti:
               ”1.   Avataan CN-koodiin 1001 90 99 kuuluvalle muulle kuin korkealaatuiselle tavalliselle vehnälle 2 988 387 tonnin suuruinen tariffikiintiö.”.
            
         
               2)
            
            
               Muutetaan 3 artikla seuraavasti:
               
                           a)
                        
                        
                           Korvataan 1 kohta seuraavasti:
                           ”1.   Tuontitariffikiintiön kokonaismäärä jaetaan kolmeen alakiintiöön:
                           
                                       —
                                    
                                    
                                       alakiintiö I (järjestysnumero 09.4123): 572 000 tonnia Yhdysvalloille,
                                    
                                 
                                       —
                                    
                                    
                                       alakiintiö II (järjestysnumero 09.4124): 38 000 tonnia Kanadalle,
                                    
                                 
                                       —
                                    
                                    
                                       alakiintiö III (järjestysnumero 09.4125): 2 378 387 tonnia muille kolmansille maille.”.
                                    
                                 
                     
                           b)
                        
                        
                           Korvataan 3 kohta seuraavasti:
                           ”3.   Alakiintiö III on jaettu neljään kolmikuukautiseen erään seuraavien ajanjaksojen ja määrien osalta:
                           
                                       a)
                                    
                                    
                                       erä nro 1: 1.1.–31.3. – 594 597 tonnia;
                                    
                                 
                                       b)
                                    
                                    
                                       erä nro 2: 1.4.–30.6. – 594 597 tonnia;
                                    
                                 
                                       c)
                                    
                                    
                                       erä nro 3: 1.7.–30.9. – 594 597 tonnia;
                                    
                                 
                                       d)
                                    
                                    
                                       erä nro 4: 1.10.–31.12. – 594 596 tonnia.
                                    
                                 Vuonna 2006 erä nro 3 on 597 991 tonnia.”.
                        
                     
         
               3)
            
            
               Muutetaan 5 artikla seuraavasti:
               
                           a)
                        
                        
                           Korvataan 1 kohdan ensimmäinen virke seuraavasti:
                           ”Tuontitodistushakemukset jätetään jäsenvaltion toimivaltaiselle viranomaiselle viikoittain viimeistään maanantaina kello 13.00 Brysselin aikaa.”.
                        
                     
                           b)
                        
                        
                           Korvataan 2 kohdan ensimmäisen alakohdan ensimmäinen virke seuraavasti:
                           ”Toimivaltaisten viranomaisten on todistushakemusten viimeisenä jättöpäivänä toimitettava komissiolle sähköisesti liitteessä annetun mallin mukainen tiedonanto sekä ilmoitettava tuontitodistushakemuksissa mainittava kokonaismäärä viimeistään kello 18.00 Brysselin aikaa.”.
                        
                     
                           c)
                        
                        
                           Korvataan 3 kohta seuraavasti:
                           ”3.   Jos ajanjakson alusta alkaen myönnetyt määrät ja 2 kohdassa tarkoitetut määrät ylittävät yhdessä kyseisen alakiintiön tai erän määrän, komissio vahvistaa haettuihin määriin sovellettavat jakokertoimet viimeistään hakemusten viimeistä jättöpäivää seuraavana kolmantena työpäivänä.”.
                        
                     
                           d)
                        
                        
                           Korvataan 4 kohdan ensimmäisen alakohdan ensimmäinen virke seuraavasti:
                           ”Sen jälkeen kun on tarvittaessa sovellettu 3 kohdan mukaisia jakokertoimia, jäsenvaltion toimivaltaiset viranomaiset myöntävät neljäntenä työpäivänä hakemuksen viimeisestä jättöpäivästä tuontitodistukset, jotka vastaavat komissiolle 2 kohdan mukaisesti toimitettuja hakemuksia.”.
                        
                     
         2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.
   Sitä sovelletaan 1 päivästä heinäkuuta 2006.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 29 päivänä kesäkuuta 2006.
      
         
            Komission puolesta
         
         Mariann FISCHER BOEL
         
         
            Komission jäsen
         
      
   
   
      (1)  EUVL L 270, 21.10.2003, s. 78. Asetus sellaisena kuin se on muutettuna komission asetuksella (EY) N:o 1154/2005 (EUVL L 187, 19.7.2005, s. 11).
   
      (2)  EUVL L 124, 11.5.2006, s. 15.
   
      (3)  EUVL L 124, 11.5.2006, s. 13.
   
      (4)  EYVL L 358, 31.12.2002, s. 88. Asetus sellaisena kuin se on viimeksi muutettuna asetuksella (EY) N:o 491/2006 (EUVL L 89, 28.3.2006, s. 3).